b'\n_START_ARTICLE_\nAgilne metode razvoja programske opreme\n_START_PARAGRAPH_\nAgilni razvoj je skupek metod za razvoj programske opreme, po katerih se zahteve in re\xc5\xa1itve prilagajajo med sodelovanjem samoorganiziranih in multi-funkcijskih timov. Promovira prilagodljivo planiranje, niz dobrih in\xc5\xbeenirskih praks, hitro dostavo re\xc5\xa1itev, nenehne izbolj\xc5\xa1ave in spodbuja hitro prilagodljivost na spremembe.\n_START_SECTION_\nZgodovina\n_START_PARAGRAPH_\nNajprej so se metode agilnega programiranja imenovali lahke metode (\xe2\x80\x9cLightweight\xe2\x80\x9d). Leta 2001 pa so se v mestu Snowbird (Utah, USA) zbrali izku\xc5\xa1eni in\xc5\xbeenirji programske opreme in prvi\xc4\x8d uporabili ime \xe2\x80\x9cagilne metode\xe2\x80\x9d. Nekateri od njih so kasneje ustanovili neprofitno organizacijo \xe2\x80\x9cThe Agile Alliance\xe2\x80\x9d, katere cilj je promoviranje agilnega razvoja. Avtorji agilne metodologije so ustvarili manifest agilnih metodologij, ki predpisuje principe in postopke, katere bi morale upo\xc5\xa1tevati vse agilne metode.\n_START_SECTION_\nAgilne metode in razvoj drugih produktov\n_START_PARAGRAPH_\nAgilne metode razvoja programske opreme so odvisne od nekaterih posebnih lastnosti zna\xc4\x8dilnih le za programsko oprema, kot npr. objektne tehnologije in zmo\xc5\xbenost avtomati\xc4\x8dnega testiranja. Kakorkoli, podobne tehnike ali metode so bile razvite tudi za razvoj drugih produktov, ki niso povezani z razvojem programske opreme, kot so razvoj polprevodnikov, motornih koles ali kemikalij._NEWLINE_Funkcionalni principi agilnega razvoja izvirajo iz t. i.\xc2\xa0\xc2\xbblean manufacturing-a\xc2\xab\xc2\xa0in\xc2\xa0\xc2\xbbsix sigma\xc2\xab. Ti koncepti vklju\xc4\x8dujejo pregledovanje napak, odstranitev nepotrebnih re\xc4\x8di, ustvarjanje toka, dodajanje strankine vrednosti in dodelitve mo\xc4\x8di zaposlenim. Koncepti ve\xc4\x8dinoma izvirajo iz avtomobilske industrije, natan\xc4\x8dneje iz podjetja Toyota.'